การส่งเสริมการท่องเที่ยววนอุทยานแห่งชาติในสหรัฐ
บริการวนอุทยานแห่งชาติที่สหรัฐ กำลังจะกระตุ้นให้การมาท่องเที่ยวตามวนอุทยานต่างๆ ในหน้าร้อน เป็นไปอย่างคึกคักยิ่งขึ้น
ในวันอังคารรมต.ว่าการกระทรวงมหาดไทยอเมริกันประกาศให้ทราบว่า จะไม่เก็บค่าเข้าชมวนอทยานและอนุสาวรีย์ต่างๆ 147 แห่งรวมทั้งวนอุทยานแกรนด์แคนยอน ในช่วงสุดสัปดาห์สามช่วงตอนหน้าร้อนในปีนี้ ช่วงสุดสัปดาห์ดังกล่าวได้แก่ช่วงวันที่ 20 ถึงวันที่ 21 เดือนมิถุนายนช่วงวันที่ 18 ถึงวันที่ 19 เดือนกรกฎาคม และช่วงวันที่ 15ถึงวันที่ 16 เดือนสิงหาคม ระหว่างที่เศรษฐกิจย่ำแย่นี้วนอุทยานของอเมริกาจะเอื้ออำนวยให้ครอบครัว สามารถมาท่องเที่ยวและพักผ่อนได้และของส่งเสริมให้คนมาท่องเที่ยววนอุทยานที่มีชื่อเสียงตอนหน้าร้อนปีนี้โดยเฉพาะอย่างยิ่งให้ถือโอกาสมาเที่ยวตอนช่วงสุดสัปดาห์ทั้งสามช่วง ที่ไม่ต้องเสียค่าเข้าชม คนอเมริกันส่วนใหญ่ อยู่ห่างจากวนอุทยานแห่งชาติแห่งใดแห่งหนึ่ง แค่ขับรถยนต์ไปถึงได้ โดยเสียเวลาไม่ถึงหนึ่งวันเมื่อปีที่แล้วมีผู้ไปเที่ยววนอุทยาน กว่า 275 ล้านคนทำให้เศรษฐกิจของท้องถิ่นได้ทำเงินราว 16,000 ดอลล่าร์และช่วยสนับสนนค้ำจุนงาน 213,000 กว่าแห่งทางฝ่ายบริการด้านวนอุทยานนั้น การไม่เก็บค่าเข้าชมวนอุทยานในช่วงสุดสัปดาห์ทั้งสามช่วง จะทำให้ขาดรายได้ไปราววันละ 500,000 แสนดอลล่าร์ วนอุทยาน และอนุสาวรีย์รวม 147 แห่งเก็บค่าเข้าชม ส่วนวนอุทยานอีก 244 แห่งเข้าชมได้ฟรีๆ การที่มีคนมาท่องเที่ยวมากขึ้นจะสามารถชดเชยรายได้ที่สูญเสียไป และบริษัทนำเที่ยว โรงแรม ภัตตาคารร้านจำหน่ายของฝาก และผู้ประกอบธุรกิจอื่นๆ ที่อยู่ใกล้ๆ กับวนอุทยานแห่งชาติจะลดราคาข้าวของ และจัดให้มีการโฆษณาส่งเสริมพิเศษ ตอนช่วงวันสุดสัปดาห์ทั้งสามช่วงด้วย